Univerzitet u Prištini (Priština)
<s>Univerzitet u Prištini (), javni univerzitet sa sjedištem u Prištini i najveći univerzitet na Kosovu.</s><s>Jedna je od dvije institucije koje od 1999. djeluju pod istim nazivom i pozivaju se na tradiciju nekadašnjeg Univerziteta u Prištini.</s><s>U toku devedesetih, prije formalne podjele na dvije institucije, znatan broj albanskih profesora uklonjen je ili su se povukli sa univerziteta i nudili su paralelni program na albanskom jeziku van tadašnje institucije.</s>

<s>Fakulteti
U sastavu Univerziteta u Prištini nalaze se sljedeći fakulteti:
Filozofski fakultet
Matematički i prirodoslovni fakultet
Filološki fakultet
Pravni fakultet
Ekonomski fakultet
Inženjerski i arhitektonski fakultet
Fakultet elektroničkog i računalnog inženjeringa
Fakultet mehaničkog inženjeringa
Medicinski fakultet
Fakultet (likovnih, muzičkih i dramskih) umjetnosti
Agronomski i veterinarski fakultet
Geološko-tehnološki fakultet
Fakultet sportskih nauka
Učiteljski fakultet
Fakultet primijenjenih nauka i poslovanja, Peć
Fakultet primijenjenih nauka i inženjeringa, Kosovska Mitrovica
Fakultet primijenjenih nauka i inženjeringa, Uroševac</s>

<s>Ljetna škola
Od 2001. univerzitet je započeo sa provođenjem ljetne škole pod nazivom Pristina Summer University ili skraćeno PSU.</s><s>PSU ima za cilj da kroz dovođenje sudionika iz raznih kulturnih sredina i sa različitim znanjima popravlja sliku kosovskog društva i proširi međunarodnu suradnju institucije.</s>

<s>Poznate osobe</s>

<s>Nosioci počasnih doktorata
Bill Clinton 2003.</s><s>Ismail Kadare 2003.</s><s>Sali Berisha 2009.</s><s>Tony Blair 2010.</s><s>Recep Tayyip Erdoğan 2010.</s><s>Noel Malcolm 2012.</s>

<s>Poznati bivši studenti i/ili predavači
Ibrahim Rugova
Fatmir Sejdiu
Hashim Thaçi</s>

<s>Kritike</s>

<s>Univerzitet u Prištini bio je u toku godina snažno kritiziran zbog svoje povezanosti sa političkim elitama kao i zbog sumnji na korupciju i nedostatka potrebne literature.</s><s>Prema istraživanjima koja je proveo Preportr uz potporu organizacija kao što su Open Society Foundations i Civil Rights Defenders, značajan broj vladinih funkcionera, uključujući i ministre, zauzima akademske pozicije na visokoobrazovnim institucijama, uključujući i na Univerzitetu u Prištini.</s><s>Potrebna literatura na albanskom jeziku u značajnoj je mjeri nedostatna i zastarjela.</s><s>2013. godine 11 zaposlenika Medicinskog fakulteta je uhapšeno zbog lažiranja i poklanjanja ocjena.</s>

<s>2014. godine Ibrahim Gashi, tadašnji rektor univerziteta, odstupio je sa toga mjesta nakon studentskih demonstracija 20. januara 2014. izazvanih optužbama za lažiranje naučnih istraživanja i objavljivanje naučnih radova na osnovu tih istraživanja radi daljnjeg napredovanja u karijeri.</s>

<s>Vidi još
Međunarodni seminar za albanski jezik, književnost i kulturu</s>

<s>Izvori</s>

<s>Vanjske veze</s>

<s>Univerziteti na Kosovu
Priština
Srpsko-albanski sukob</s>

